Dia di Bandera (Kòrsou)

Dia di Bandera, antes konosí komo Dia di Himno i Bandera, ta e dia nashonal di Kòrsou. E ta wòrdu selebrá anualmente riba 2 di yüli i ta konmemorá un evento históriko: e promé reunion di Konseho Insular di Kòrsou riba dia 2 di yüli 1951.Pontjesbrug versierd voor Dia di Bandera, Antilliaans Dagblad (29 di yüni 2021). Rekuperá 30 di yüni 2021.

 Historia 
Na aña 1984 a proklamá ‘Dia di Himno i Bandera”. Den un reunion solemne di Konseho Insular dia 2 di yüli 1984 a akseptá ofisialmente e bandera di Kòrsou, sigui despues pa aktividatnan na Plasa Brion, kaminda a hisa e bandera pa promé biaha.2 juli:dag van vlag, wapen en volkslied, Amigoe (9 yuni 1984). Rekuperá 1 yüli 2021. Un aña despues, na 1985, e fecha a wòrdu rekonosí komo fiesta nashonal ofisial, substituyendo asina  "Dia di Reino" (hulandes: Statuutdag), ku anteriormente tabata wòrdu selebrá dia 15 di desèmber.Koninkrijksrelaties.nu, "Raad van State herstelt Koninkrijksdag in ere", 14 di desèmber 2018 

 Selebrashon 
Ounke Willemstad ta e sentro di e selebrashonnan, otro distritonan importante – Bandabou i Bandariba – tambe ta tuma parti ku aktividatnan lokal. Un evento sobresaliente tabata e inougurashon di Parke Himno i Bandera na Barber dia 2 di yüli 1989, ku a bira un punto fiho pa selebrashon den Bandabou.Bandabou en het Plein van de Vlag, Amigoe (2 yuli 1994). Rekuperá 1 di yüli 2021.

 Krus di Mérito 
Durante e selebrashonnan di Dia di Bandera, ta tuma luga tambe e otorgashon anual di e Krus di Mérito, un distinshon pa individuonan ku a kontribuí signifikativamente na e desaroyo of imágen di Kòrsou.


Category:Kòrsou
Kategoria:Dia di fiesta